**Likumprojekta**

„**Grozījums Ūdenssaimniecības pakalpojumu likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta komitejas (turpmāk – MKK) 2017. gada 13. februāra sēdē tika izskatīts vides aizsardzības un reģionālās attīstības ministra iesniegtais Ministru kabineta noteikumu projekts "Grozījumi Ministru kabineta 2016. gada 22. marta noteikumos Nr.174 "Noteikumi par sabiedrisko ūdenssaimniecības pakalpojumu sniegšanu un lietošanu"" (protokols Nr.5, 3.§). MKK sēdes protokollēmuma 3.§ 2.2.apakšpunkts cita starpā uzdod Vides aizsardzības un reģionālās attīstības ministrijai (turpmāk – VARAM) sagatavot likumprojektu par grozījumiem Ūdenssaimniecības pakalpojumu likumā, lai precizētu 4. panta 4. punktā paredzēto deleģējumu, paredzot likumprojektu Saeimā virzīt steidzamības kārtā.  Ministru kabineta (turpmāk – MK) 2017. gada 11.aprīļa sēdē tika pieņemts MK noteikumu projekts "Grozījumi Ministru kabineta 2016. gada 22. marta noteikumos Nr.174 "Noteikumi par sabiedrisko ūdenssaimniecības pakalpojumu sniegšanu un lietošanu"" (protokols Nr.19, 12§). MK sēdes protokollēmuma 12§ 2.punktā uzdots VARAM līdz 2017. gada 1. jūnijam sagatavot un iesniegt izskatīšanai MK likumprojektu par grozījumiem Ūdenssaimniecības pakalpojumu likumā, lai precizētu 4. panta 4. punktā paredzēto deleģējumu, paredzot likumprojektu Saeimā virzīt steidzamības kārtā.  Izpildot iepriekš minētajā MK protokollēmumā noteikto, VARAM ir sagatavojusi attiecīgus grozījumus Ūdenssaimniecības pakalpojumu likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2017. gada 11. aprīļa noteikumi Nr. 203 “Grozījums Ministru kabineta 2016. gada 22. marta noteikumos Nr. 174 "[Noteikumi par sabiedrisko ūdenssaimniecības pakalpojumu sniegšanu un lietošanu](https://likumi.lv/ta/id/281230-noteikumi-par-sabiedrisko-udenssaimniecibas-pakalpojumu-sniegsanu-un-lietosanu)"” (turpmāk – grozījumi) ir stājušies spēkā 2017. gada 14. aprīlī. Pēc grozījumiem MK 2016. gada 22. marta noteikumu Nr.174 "Noteikumi par sabiedrisko ūdenssaimniecības pakalpojumu sniegšanu un lietošanu" (turpmāk – MK noteikumi Nr.174) 57.punkts noteic, ka pakalpojuma sniedzējs aprēķina kompensāciju par pakalpojuma līguma noteikumu pārkāpšanu, ja, veicot novadīto ražošanas notekūdeņu pārbaudi akreditētā laboratorijā, tiek konstatēts, ka notekūdeņos ir augstāka piesārņojošo vielu koncentrācija, nekā noteikts pakalpojuma lietotāja līgumā ar pakalpojuma sniedzēju vai vietējās pašvaldības saistošajos noteikumos par centralizētās kanalizācijas sistēmas ekspluatāciju, lietošanu un aizsardzību. Šādos gadījumos pakalpojumu sniedzējs ir tiesīgs piemērot kompensācijas maksājumu, kura apmēru aprēķina atbilstoši MK noteikumu Nr.174 57.punktā noteiktajai formulai.  Grozījumi dod iespēju pakalpojumu lietotājam vienoties ar pakalpojuma sniedzēju par kompensācijas apmēru un tās samaksas kārtību. Vienlaikus Ūdenssaimniecības pakalpojumu likuma 4. panta 4. punktā dotais deleģējums, uz kura pamata ir izdoti MK noteikumi Nr. 174, ir šāds: “4) kārtību, kādā aprēķina kompensāciju par sabiedrisko ūdenssaimniecības pakalpojumu lietošanas noteikumu pārkāpšanu.” Grozījumu saskaņošanas laikā Tieslietu ministrija norādīja, ka grozījumu projektā ietvertais regulējums par vienošanās noslēgšanu neatbilst Ūdenssaimniecības pakalpojumu likuma 4. panta 4. punktā paredzētajam deleģējumam. |
| 3. | Projekta izstrādē iesaistītās institūcijas | VARAM. |
| 4. | Cita informācija | Pēc panāktās vienošanās ar Tieslietu ministriju un MK 2017. gada 11. aprīļa sēdē VARAM dotā uzdevuma ir nepieciešams precizēt Ūdenssaimniecības pakalpojumu likuma 4. panta 4.punkta deleģējumu. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta regulējums attiecas uz sabiedrisko ūdenssaimniecības pakalpojumu sniedzējiem, kā arī komersantiem, kuri ir sabiedrisko ūdenssaimniecības pakalpojumu lietotāji. Tomēr tā kā grozījumi jau ir stājušies spēkā, likumprojekts papildu ietekmi neradīs, tas vienīgi nodrošinās MK noteikumos Nr. 174 noteiktā regulējuma atbilstību likumā dotajam deleģējumam. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts fiziskām personām nemaina tiesības un pienākumus, kā arī veicamās darbības. Likumprojekts uzsver, ka juridiskām personām – ūdenssaimniecības pakalpojumu sniedzējam un lietotājam – ir tiesības vienoties par kompensācijas maksas nosacījumiem ražošanas notekūdeņu novadīšanai priekšattīrīšanas iekārtu uzbūves laikā, neuzliekot šādu vienošanos par pienākumu. Vērtējot likumprojekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Likumprojekts tiek ievietots VARAM mājaslapā. Likumprojekts nerada ietekmi papildus tai, kādu ir radījuši MK noteikumu Nr.174 grozījumi. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM |
| 2. | Projekta izpildes ietekme uz pārvaldes funkcijām un institucionālo struktūru. | Jaunu institūciju izveide, esošu institūciju likvidācija vai reorganizācija netiek paredzēta. |
| 3. | Cita informācija | Nav. |

Vides aizsardzības un

reģionālās attīstības ministrs K.Gerhards

15.05.2017 12:37

703

I.Vilne, 67026437

[ilona.vilne@varam.gov.lv](mailto:iveta.teibe@varam.gov.lv)